Arkaisme

Arkaisme (fra gresk arkhaios, «gammel, gammeldags, opprinnelig»)«arkaisk», NAOB har to hovedbetydninger. For det første: det henviser til arkaisk tidsperiode i antikkens Hellas’ historie (800 f.Kr.–480 f.Kr.), det vil for epoken før den klassiske greske tidstiden (500 f.Kr.–323 f.Kr.). For det andre: innen lingvistikk henviser det til et foreldet ord, bøyningform eller uttrykk. Generelt benyttes ordet «arkaisk» for å beskrive noe som er foreldet eller gammeldags, en henvisning til eldre og mer primitiv tid.«archaic, adjective», Merriam-Webster Det kan peke på bruk av ord eller språk som har egenskapene til fortidens språk og overlever hovedsakelig i spesialisert bruk. Arkaismer brukes bevisst blant annet i skjønnlitteraturen for å etterligne en eldre skrivestil.McArthur, Thomas Burns; McArthur, Roshan (1. januar 2005): Concise Oxford Companion to the English Language. Oxford University Press. ISBN 9780192806376. Arkaisere er å «etterligne stil og uttrykksmåte fra eldre tid».De Caprona, Yann (2013): Norsk etymologisk ordbok, Kagge Forlag, oppslagsord «arkaisere», s. 1444, 

 Etymologi 
Arkaisme i betydningen «bevaring av det som er gammelt og foreldet» er fra 1640-tallet fra fransk archaïque, via moderne latin archaismus, arkhaizein, «å kopiere de gamle» (på språk) i betydningen innen 1748 «det som er arkaisk», særskilt «et arkaisk ord eller uttrykk».«archaism (n.)», Online Etymology Dictionary Arkaisk er fra gresk ἀρχαϊκός (arkhaïkós, «gammeldags»), fra ἀρχαῖος (arkhaîos, «fra begynnelsen, foreldet, antikk, gammel»), fra ἀρχή (arkhḗ, «begynnelse, opprinnelse»), fra ἄρχω (árkhō, «Jeg er først»), fra ἄρχω (árkhō, «Jeg begynner»), fra urindoeuropeisk *h₂ergʰ- («å begynne, herske, befale»).«archaic», Wiktionary«archaic (adj.)», Online Etymology Dictionary 

De greske ordene har blitt videreført i prefikset ark-, som i ordene arkitekt og erkebiskop, og i suffikset -ark, som i ordene monark og patriark.De Caprona, Yann (2013), oppslagsord «arkaisk», s. 838  Árkaein er å finne i låneord som arkitekt og arkiv.

 Eksempler på arkaismer 
 På norsk 
Eksempler på arkaismer finnes særlig i norsk lovgivning. I 1842 fikk Norge en kriminallov som åpnet for et sterkere medisinsk nærvær i rettsapparatet. Loven slo fast at «Galne eller Afsindige» ikke skulle kunne straffes for noe lovbrudd. Begrepene «galne» og «afsindige» finnes også i norsk-dansk lovgivning tilbake til 1600-tallet. Det som var nytt i 1842 var at disse tilstandene nå skulle gi generelt straffefritak. Begrepene i loven ble imidlertid fort oppfattet som utidsmessige, eller arkaiske. Bare seks år etter kriminalloven vedtok Stortinget Lov om sindssyges behandling og forpleining. Kontrasten mellom kriminallovens uttrykk «galne og afsindige» og sinnssykelovens uttrykk «sinnssyke» satte sitt preg på den rettspsykiatriske praksisen i de påfølgende 60 år.Skålevåg, Svein Atle (10. januar 2002): «Sykdom og tilregnelighet – fra sakkyndighetens historie», Tidsskrift for Den norske legeforening

Norsk lovspråk etterstreber å være presist, og får således et preg av et språk som kalles kansellistil, som kan virke arkaisk ved å være fremmedartet og vanskelig å forstå med en tung med bruk av omstendelige og snirklete setninger, samt mange og lange setningsledd.Kan lovspråk temmes? En undersøkelse om klart språk i lover og forskrifter (PDF), Difi rapport 2013:1, ISSN 1890-6583 Arkaiske språk er mest åpenbart i bruk av foreldet og gammeldags rettskrivning fra et annet århundre, særskilt i bruk av ord og vendinger som «sprog» framfor språk, «nu» framfor nå, «sne» framfor snø, og «efter» framfor etter. 

Eksempelvis gikk Aftenposten, tradisjonelt forstått som en konservativ avis, i 1990 med ny ledelse, over til riksmålsrettskrivningen av 1986. En del journalister fortsatte å bruke arkaiske faneord som «sprog» og «efter» i noen år, men disse ble stadig sjeldnere på 1990-tallet.Vinje, Finn Erik (15. januar 2007): «Noe å lære av tantas språk», Kronikk, AftenpostenBjelkåsen, Nils Ole (2012): Aftenpostens dekning av språkstriden (PDF), Masteroppgåva, Universitetet i Agder

 På engelsk 
På engelsk kan arkaiske ord eller uttrykk ha særskilte emosjonelle konnotasjoner – noen kan være humoristiske (forsooth, «i sannhet, sannelig»),«forsooth, adverb», Merriam-Webster Dictionary noen svært formelle (What say you?, «Hva sier du?»), noen høytidelige (With thee do I plight my troth, «Med deg gjør jeg min trolovelse),«troth, noun», Oxford Learner's Dictionaries og noen er foreldet (Thou art, arkaisk for you are, «du er».«archaic, adjective», Oxford Learner's Dictionaries 

Man finner tidvis også bruken av ye, som betyr you («du»), særlig i pseudo-engelske Ye olde som er ment å oppfattes gammeldags og arkaisk, som i anakronistiske «Ye Olde Pizza Parlor». Betegnelsen er fra 1896 eller tidligere.Davis, Lauren (15. januar 2015): «’Ye Olde’ Is Fake Old English (And You're Mispronouncing It Anyway), Gizmodo

Bokstaven «y» i ye er egentlig den gammelengelske bokstaven thorn, vanligvis skrevet þ, men som i håndskrevne skrifter kan ligne en «y». Dermed ble The skrevet Þe og aldri Ye. Trykkpresser i middelalderen hadde ikke bokstaven thorn og dermed ble Þ erstattet med y på grunn av ytre likhet. Bokstaven thorn ble erstattet under de senere fasene av mellomengelsk og de tidligere fasene av tidlig moderne engelsk av den moderne digrafen «th».«ye», Wiktionary«th», Online Etymology Dictionary

Engelske ordbøker skiller mellom arkaiske (archaic) og foreldede (obsolete) ord og det som på engelsk kalles word sense;«Definitions for word sense», Defintions. Sitat: «the accepted meaning of a word ... In linguistics, a word sense is one of the meanings of a word.» det vil si at et ord har en eller flere av betydninger. For eksempel kan en ordbok ha over 50 forskjellige betydninger av ordet «play», hver av disse har en annen betydning basert på konteksten for ordets bruk. Play kan bety skuespill, lek, sport (foreldet), seksuell samleie (foreldet), gamling, livlig, bevegelse etc.«play», Merriam-Webster Dictionary Et arkaisk ord har fortsatt en viss nåværende bruk, men deres bruk har avtatt til noen få særskilte kontekster, utenfor disse peker det kun på som et gammeldags eller avleggs språk.«avleggs», NAOB. Sitat: «Foreldet: svekket på grunn av alderdom; avfeldig» Et foreldet ord eller betydning av et ord som ikke lenger brukes i det hele tatt kan en leser møte når de leser tekster som er hundre år gamle eller eldre. For eksempel er verkene til William Shakespeare gamle nok til at noen foreldede ord eller betydninger er å finnes der, for hvilke kommentarer eller forklaringer (eldre glosse) ofte er gitt i margene eller som fotnoter. Eksempel:

To thine own self be true.Polonius, Hamlet, scene III«thine», Merriam-Webster Dictionary 
 —William Shakespeare

 Referanser 

Kategori:Lingvistikk